钦定古今图书集成/明伦汇编/官常典/第648卷 > 周
## 钦定古今图书集成/明伦汇编/官常典/第648卷 > 周

按《武进县志》。字克礼。成化十四年戊戌进士。授福
建莆田令，再任浙江嵊县，俱以忧去。服除，改江西万
安县。以刚直忤郡守，调福建永春。除豪强，清逋赋，决
淹狱，擒巨盗，下至桥梁道路，纤悉不遗，民甚德之。一
日，值岁除。晏坐斋阁，忽《蛙鸣于庭，逐之复至》。嘿
念“蛙非时而鸣，其有冤乎？”因起迹之。蛙投入道傍《眢
井》中。遣人发掘，有枯骨钉贯其颅。悉心推求，得杀
人者。主名寘之法。邑人为《青蛙记》，神其事。升太仆丞，
卒于官。